《到梅山次韵弟茝 其一》
宋代·陈著

山家见秃翁，欢笑走儿童。坡竹势飞动，楚兰香暗通。

盍分半席地，相扇一瓢风。世事非吾分，何妨诗自雄。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。